
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. ΔΙΓΕ: 18567 (1) 

Κύρωση Αναδασμού αγρ/τος Καλαμώνα 1992. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Την αριθ. 9004/13.12.95 εισήγηση της Δ/νσης Γε¬ 
ωργίας Ν Δράμας, αποφασίζουμε: 

Κυρούμε το νέο κτηματικό καθεστώς που διαμορφώ¬ 
θηκε με τον αναδασμό του έτους 1992 στην κτηματική 
περιοχή αγροκτήματος Καλαμώνα όπως αυτό απεικονίζε¬ 


ται στους συνταχθέντας από την Επιτροπή Αναδασμού 
κτηματολογικούς πίνακες και διαγράμματα της περιοχής 
αυτής. 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Δράμα, 13 Δεκεμβρίου 1995 

Ο Νομάρχης 
Σ. ΔΗΜΗΤΡΙΑΔΗΣ 

-♦- 

Αριθ. 15063 (2) 

Συμπλήρωση της επωνυμίας της Σχολικής Επιτροπής Με¬ 
γάλου Χωρίου Τήλου Ν. Δωδεκανήσου. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΔΩΔΕΚΑΝΗΣΟΥ 

Έχοντας υπόψη: 

1) Τις διατάξεις του άρθρου 5 του Ν. 1894/94 «για την 
Ακαδημία Αθηνών και άλλες εκπαιδευτικές διατάξεις». 

2) Τις διατάξεις του άρθρου 187 του Π.Δ. 323/89, σε 
συνδυασμό με τις όμοιες του άρθρου 11 του Ν. 2130/93. 

3) Την αριθ. 13123/19.7.91 απόφαση του Νομάρχη 
Δωδεκανήσου, με την οποία συστάθηκε στο Δήμο Μεγά¬ 
λου Χωρίου Τήλου Ν.Π. και την αριθ. 18433/22.8.92 
όμοια, με την οποία τροποποιήθηκε η επωνυμία της Σχολι¬ 
κής Επιτροπής Μεγ_ Χωρίου Τήλου Φ.Ε.Κ. 616/τ.Β7 
6.8.91 και 976/τ.Β’/27.11.91 αντίστοιχα. 

4) Την αριθμ. 79/1995 απόφαση του Δημοτικού Συμ¬ 
βουλίου Μεγ· Χωρίου Τήλου η οποία αναφέρει ότι από το 
σχολικό έτος 1995 -1996 λειτουργεί για πρώτη φορά στο 
νησί Λύκειο, και επί πλέον το Δημοτικό Σχολείο λειτουργεί 
σαν διθέσιο Δημοτικό Σχολείο και την ανάγκη τροποποίη¬ 
σης της επωνυμίας της Σχολικής Επιτροπής, αποφασί¬ 
ζουμε: 

Τροποποιούμε και συμπληρώνουμε την επωνυμία της 
Σχολικής Επιτροπής Μεγ. Χωρίου Τήλου, σε «Σχολική Επι¬ 
τροπή Νηπιαγωγείου, Διθέσιου Δημοτικού Σχολείου, Γυ- 
μνασίου και Λυκείου Μαεγ. Χωρίου Τήλου.». 

Κατά τα λοιπό ισχύει η αριθμ. 13123/19.7.91 απόφασή 
μας. 

Η παρούσα να δημοσιευθεΐ στην Εφημερίδα της Κυβέρ¬ 
νησης. 

Ρόδος, 30 Νοεμβρίου 1995 

Ο Περιφερειακός Διευθυντής 
ΓΙΑΝΝΗΣ ΜΑΧΑΙΡΙΔΗΣ 
-- 

Αριθ. 16876 (3) 

Σύσταση ιδίου Νομικού Προσώπου στην Κοινότητα Καλυ¬ 
βιών Επαρχίας Ρόδου, Νομού Δωδέκανήσου με την 
επωνυμία «Σχολική Επιτροπή Δημοτικού Σχολείου Κα¬ 
λυβιών». 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΔΩΔΕΚΑΝΗΣΟΥ 

Έχοντας υπόψη: 

1) Τις διατάξεις: 

α) των παρ. 8-15 του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις (Α' 

110)» και 

β) του άρθρου 203 του Δημοτικού και Κοινοτικού Κώ¬ 
δικα (Π.Δ. 410/95 Α’ 231). 

2) Την αριθμ. 310/95 απόφαση του Κοινοτικού Συμβου¬ 
λίου Καλυβιών για τη σύσταση σχολικής επιτροπής. 

3) Το γεγονός ότι-έγινε μεταστέγαση των Νηπιαγωγείων 
σε μακρινό νεοαναγερθέν κτίριο, αποφασίζουμε: 

1) Συστήμουμε στην Κοινότητα Καλυβιών, Επαρχίας 
Ρόδου, Νομού Δωδέκανήσου, ίδιο Νομικό Πρόσωπο με 
την επωνυμία «Σχολική Επιτροπή Δημοτικού Σχολείου Κα¬ 
λυβιών». 

2) Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις Πρωτο¬ 
βάθμιας και Δευτεροβάθμιας Εκπαίδευσης για τον εφο¬ 
διασμό από τον Οργανισμό Σχολικών κτιρίων με έπιπλα και 
εξοπλιστικά είδη και από το Υπουργείο Εθνικής Παιδείας 
και θρησκευμάτων με βιβλία για τις σχολικές βιβλιοθή¬ 
κες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3) Πόροι της Σχολικής Επιτροπής είναι: 
α) Η ετήσια επιχορήγηση της κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές,κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

4) Το Νομικό Πρόσωπο εκπροσωπείται στα Δικαστήρια 
και σε κάθε Δημόσια αρχή από τον Πρόεδρο του Δ.Σ. και 


όταν αυτός απουσιάζει ή κωλύεται από τον Αντιπρόε¬ 
δρο. 

Κάλυψη δαπάνης. 

Από τις δαπάνες αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας το 
ύψος της οποίας δεν μπορεί να προσδιορισθεί. 

Η απόφασή μας 1281/14.2.95 που δημοσιεύθηκε στο 
Φ.Ε.Κ. 168/10.3.1995 (τ.Β) που αφορά «την σύσταση 
Σχολικής Επιτροπής Δημοτικού Σχολείου και Νηπιαγω¬ 
γείου Κοινότητας Καλυβιών» παύει να ισχύει. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Ρόδος, 18 Δεκεμβρίου 1995 

Ο Περιφερειακός Διευθυντής 
ΠΑΝΝΗΣ ΜΑΧΑΙΡΙΔΗΣ 

-»- 

Αριθ. 40506 (4) 

Τροποποίηση της αριθμ. ΕΣ. 15208/23.6.87 απόφασης 
του Νομάρχη ΙωαννΙνων περί σύστασης Νομικού Προ¬ 
σώπου με το όνομα «ΠΝΕΥΜΑΤΙΚΟ ΠΟΛΙΤΙΣΤΙΚΟ ΚΕ¬ 
ΝΤΡΟ ΑΝΑΤΟΛΗΣ» στην Κοινότητα Ανατολής. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
95). 

2. Την ΕΣ 15208/23.6.1987 απόφαση Νομάρχη Ιωαννί- 
νων περί σύστασης Νομικού Προσώπου με το όνομα 
«ΠΝΕΥΜΑΤΙΚΟ ΠΟΛΙΤΙΣΤΙΚΟ ΚΕΝΤΡΟ ΑΝΑΤΟΛΗΣ» 
στην Κοινότητα Ανατολής, όπως αυτή τροποποιήθηκε με¬ 
ταγενέστερα. 

3. Την αριθμ. 176/1995 απόφαση του Κ.Σ. Ανατολής, 
αποφασίζουμε: 

Τροποποιούμε την αριθμ. 15208/23.6.87 απόφαση του 
Νομάρχη ΙωαννΙνων ως εξής: 

Το άρθρο 4 παρ. α) αντικαθίσταται ως εξής: 
α) Ετήσια επιχορήγηση από μέρους της Κοινότητας 
Ανατολής ποσού 28.000.000 δρχ. 

Κάλυψη δαπάνης: ( Αρθρο 27 Ν. 2081 /92). Με την πα¬ 
ρούσα κανονιστική απόφαση προκαλείται δαπάνη σε βά¬ 
ρος του Προϋπολογισμού της Κοινότητας Ανατολής, πο¬ 
σού 28.000.000 δρχ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ιωάννινα, 27 Δεκεμβρίου 1995 

Ο Περιφερειακός Διευθυντής 
ΑΘΑΝΑΣΙΟΣ ΠΑΤΣΟΥΡΑΣ 

♦ 

Αριθ. 24204 (5) 

Τροποποίηση της 119/80 απόφασης του Δημοτικού Συμ¬ 
βουλίου Καρδίτσας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ/γμα 410/95). 

2. Τις διατάξεις του Π.Δ/τος 96/81 με το οποίο ουστή- 
θηκε στον Δήμο Καρδίτσας ίδιο νομικό πρόσωπο με την 

επωνυμία «Δημοτικό Λαογραφικό Μουσείο Καρδίτσας Λά¬ 
μπρου και Ναυσικάς Σακελλαρίου» κατόπιν της 119/ 
21.4.80 απόφασης του Δημοτικού Συμβουλίου Καρδί¬ 
τσας. 

3. Τις διατάξεις του άρθρου 29Α του Ν. 1558/85 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

4. Την αριθμ. 2373/2.10.95 απόφαση του Δημοτικού 
Συμβουλίου Καρδίτσας με την οποία αποφασίζεται η τρο¬ 
ποποίηση της αριθμ. 119/80 απόφασης του Δημοτικού 
Συμβουλίου Καρδίτσας με την προσθήκη στους σκοπούς 
του νομικού προσώπου της διδασκαλίας παραδοσιακών 
χορών και Ιδρυση χορευτικού συγκροτήματος με την επω¬ 
νυμία «Μαίρη ΙωαννΙδη», αποφασίζουμε: 

1. Τροποποιούμε την αριθμ. 119/80 απόφαση του Δη¬ 
μοτικού Συμβουλίου Καρδίτσας με την οποία συστήθηκε 
Ιδιο νομικό πρόσωπο με την επωνυμία «Δημοτικό Λαογρα- 
ψικό Μουσείο Καρδίτσας Λάμπρου και Ναυσικάς Σακελ- 
λαρίου» μόνο κατά το μέρος που αφορά τους σκοπούς του 
νομικού προσώπου με την προσθήκη της διδασκαλίας πα¬ 
ραδοσιακών χορών και την Ιδρυση δημοτικού χορευτικού 
συγκροτήματος με την επωνυμία «Μαίρη ΙωαννΙδη». 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του δημοτικού 
νομικού προσώπου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Καρδίτσα, 18 Δεκεμβρίου 1995 

Ο Περιφερειακός Διευθυντής 
ΧΡΗΣΤΟΣ ΘΕΟΔΩΡΟΥ 
-- 

Αριθ. 24793 (6) 

Σύσταση Νομικού Προσώπου στην Κοιν. Διάβας Ν. Τρικά¬ 
λων με την επωνυμία «Πολιτιστικός Οργανισμός Κοινό¬ 
τητας Διάβας». 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 177 και 203 του Δημοτικού 
και Κοινοτικού Κώδικα Π.Δ. 410/95 (Φ.Ε.Κ. Α’ 231/ 
95). 

2. Τις διατάξεις του άρθρου 29Α του Ν. 1158/85 το 
οποίο προστέθηκε με το άρθρο 27 του Ν. 2081 /92 και την 
αριθμ. 550/1 Π. 10.92 εγκύκλιο της Γραμ. του Υπ. Συμβ. 

3. Την αριθμ. 69/95 απόφαση του Κοινοτικού Συμβου¬ 
λίου Διάβας, αποφασίζουμε: 

1. Συνιστάται ίδιο Νομικό Πρόσωπο με την επωνυμία 
«Πολιτιστικός Οργανισμός Κοινότητας Διάβας» στην Κοι¬ 
νότητα Διάβας. 

2. Σκοπός του Νομικού Προσώπου είναι: 

α) Η ανάπτυξη πνευματικών, πολιτιστικών και αθλητικών 
εκδηλώσεων και δραστηριοτήτων στο χωριό. 

β) Η διοργάνωση θεατρικών παραστάσεων, κινηματο¬ 
γραφικών προβολών και άλλων καλλιτεχνικών εκδηλώ¬ 
σεων καθώς και μορφωτικών σεμιναρίων και διαλέξεων. 

γ) Η δημιουργία πνευματικών κέντρων, χώρων αναψυ¬ 
χής, εκθεσιακών κέντρων και πινακοθηκών, 
δ) Η εξεύρεση και διαφύλαξη λαογραφικού υλικού της 


περιοχής, η δημιουργία ιστορικού αρχείου, καθώς και η 
διοργάνωση σχετικών εκδηλώσεων με τα θέματα αυτά. 

ε) Η καταγραφή της ιστορίας των παραδόσεων και των 
δραστηριοτήτων των κατοίκων της Κοινότητας και η έκ¬ 
δοση βιβλίων, περιοδικών και ενημερωτικών δελτίων. 

στ) Η φροντίδα για την καταπολέμηση κάθε μορφής 
εξάρτησης της νεολαίας από ναρκωτικά, αλκοολισμό, κά¬ 
πνισμα κ.λ.π. στο χωριό μας και η συνεργασία με τους νέ¬ 
ους για τη ν υλοποίηση προτάσεων που έχουν σχέση με την 
ανάδειξη προτύπων, αξιών και ιδανικών που θα μπορούν 
να εμπνέουν δημιουργικά μέσα στις σύγχρονες ανάγκες 
και ανησυχίες της, για την διασφάλιση μιας αυριανής 
υγιούς κοινωνίας. 

ζ) Η ανάπτυξη, η προώθηση και προβολή της τοπικής 
καλλιτεχνικής δημιουργίας των ιδανικών της Δημοκρατίας 
της Ελευθερίας και την Κοινωνικής δικαιοσύνης και 
η) Η έρευνα, η ενημέρωση και η προώθηση με δημόσιες 
σχέσεις λαο ανοιχτές συζητήσεις των προβλημάτων της 
καθημερινής ζωής των συγχωριανών μας (υγείας, προστα¬ 
σίας περιβάλλοντος, απασχόλησης, καθαριότητας κ.λ.π.) 
με παράλληλη ανάπτυξη πρωτοβουλιών για την αντιμετώ¬ 
πιση τους. 

3. Πόροι του Νομικού προσώπου είναι: 

α) Επιχορηγήσεις της Κοινότητας Διάβας και του Κρά¬ 
τους. 

β) Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, Οργανισμών, Σωματείων 
κ.λ.π. 

γ) Εισπράξεις εισητηρίων, το αντίτιμο προγραμμάτων 
και υπηρεσιών που αυτά παρέχει, 
δ) Από προσόδους της δικής του περιουσίας. 

4. Περιουσιακά στοιχεία του Νομικού Προσώπου είναι: 
α) Οι χώροι που θα παραχωρήσει η κοινότητα Διάβας για 

τη δημιουργία και ανάπτυξη των εγκαταστάσεων του με 
απόφαση του Κοινοτικού Συμβουλίου. 

β) Τα οικοδομήματα, οι μηχανικές εγκαταστάσεις και 
όλο το άλλο υλικό που θα χρησιμοποιείται για τις δραστη¬ 
ριότητες και τη λειτουργία του Νομικού Προσώπου. 

γ) Κάθε άλλος χώρος ή εγκατάσταση που θα παρσχω- 
ρείται στον Πολιτιστικό Οργανισμό από την Κοινότητα, το 
Κράτος ή άλλο φορέα. 

5. Το Νομικό Πρόσωπο θα στεγάζεται σε χώρο που θα 
παραχωρήσει τη χρήση η Κοινότητα Διάβας με απόφαση 
του Κοινοτικού Συμβουλίου. 

6. Το Νομικό Πρόσωπο θα χρησιμοποιεί χωριστή σφρα¬ 
γίδα που κυκλικά θα φέρει χαραγμένες τις λέξεις «ΠΟΛΙ¬ 
ΤΙΣΤΙΚΟΣ ΟΡΓΑΝΙΣΜΟΣ ΚΟΙΝΟΤΗΤΑΣ ΔΙΑΒΑΣ 
Ν.Π.Δ.Δ.» και εσωτερική παράσταση τον Αγιο Δημή- 
τριο. 

7. Το Διοικητικό Συμβούλιο του Πολιτιστικού Οργανι¬ 
σμού με απόφαση του καταρτίζει ή τροποποιεί τον Οργα¬ 
νισμό Εσωτερικής Υπηρεσίας καθώς και του Κανονισμούς 
λειτουργίας και διαχείρησης. 

Οι παραπάνω αποφάσεις εγκρίνονται με απόφαση του 
Κοινοτικού Συμβουλίου. 

8. Το Νομικό Πρόσωπο εκπροσωπείται στα Δικαστήρια 
και σε κάθε δημόσια Αρχή από τον Πρόεδρο αυτού και 
όταν αυτός απουσιάζει ή κωλύεται από το νόμιμο αναπλη¬ 
ρωτή του. 

Σε βάρος του Ν.Π. «Πολιτιστικός Οργανισμός Κοινότη- 

τας Διάβας» προκαλείται δαπάνη η οποία δεν μπορεί να 
προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 22 Δεκεμβρίου 1995 

Ο Περιφερειακός Διευθυντής 
Γ. ΤΡΑΝΤΟΣ 

-♦- 

Αριθ. 23297 (7) 

Τροποποίηση Οργανισμού Εσωτερικής Υπηρεσίας του 
Δήμου Φαρκαδόνας Ν. Τρικάλων. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΤΡΙΚΑΛΩΝ 

Έχοντας υπόψη: 

1. Τις διατάξεις του άρθρου 8 παρ. 5 του Ν. 2307/95 σε 
συνδυασμό με τα άρθρα 12 και 221 του Ν. 1188/81. 

2. Τις διατάξεις του άρθρου 27 Ν. 2081/92, της εγκυ¬ 
κλίου 550/7.10.92 της Γραμματείας του Υπουργικού Συμ¬ 
βουλίου και της Εγκυκλίου 36848/22.8.95 του Υπουρ¬ 
γείου Εσωτερικών. 

3. Την αριθμ. 64/95 απόφαση του Δημοτικού Συμβου¬ 
λίου του Δήμου Φαρκαδόνας. 

4. Την αριθμ. 43/95 γνωμοδότηση του Υπηρεσιακού 
Συμβουλίου Προσωπικού ΟΤΑ Ν. Τρικάλων. 

5. Τις λειτουργικές ανάγκες της Δ.Ο.Υ. Φαρκαδόνας η 
οποία άρχισε να λειτουργεί από 1.6.1995. 

6. Το γεγονός ότι συντρέχουν οι οικονομικές προϋποθέ¬ 
σεις για το ανωτέρω θέμα (σύσταση μίας θέσης κλάδου 
ΔΕΙ 5 εισπρακτόρων), αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Δήμου Φαρκαδόνας, σύμφωνα με τα διαλαμβανόμενα 
στην αριθμ. 64/95 απόφαση του Δημοτικού Συμβουλίου 
Φαρκαδόνας και συνιστούμε μία (1) θέση κλάδου ΔΕΙ 5 ει- 
πρακτόρων, με βαθμούς Δ-Α. 

Έτσι η διάρθρωση των οργανικών θέσεων προσωπικού 

στον ΟΕΥ του Δήμου Φαρκαδόνας, έχει ως εξής: 
ΚΑΤΗΓΟΡΙΑ ΔΕ 

α) Τρεις (3) θέσεις κλάδου ΔΕΙ Διοικητικού με βαθμούς 
Δ-Α. 

β) Δύο (2) θέσης κλάδου ΔΕΙ 5 Εισπρακτόρων ΟΤΑ με 
βαθμούς Δ-Α. 

γ) Μία (1) θέση κλάδου ΔΕ29 Οδηγών με βαθμούς Δ-Α. 
ΚΑΤΗΓΟΡΙΑ ΥΕ 

α) Μία (1) θέση κλάδου ΥΕ1 Κλητήρων - θυρωρών γενι¬ 
κών καθηκόντων με βαθμούς Ε-Β. 
β) Μία (1) θέση κλάδου ΥΕ16 Υδρονομέων με βαθμούς 

Ε-Β. 

ΠΡΟΣΩΠΙΚΟ ΜΕ ΣΥΜΒΑΣΗ Ι.Δ. ΑΟΡΙΣΤΟΥ ΧΡΟΝΟΥ. 

Μία (1) θέση εργάτη καθαριότητας. 

Από τις διατάξεις της απόφασης αυτής με την οποία συ- 
νιστάται μία (1) θέση κλάδου ΔΕΙ 5 Εισπρακτόρων στον 
ΟΕΥ του Δήμου Φαρκαδόνας, προκαλείται δαπάνη ύψους 
7.844.592 δρχ. η οποία επιμερίζεται, ανάλογα με τα τα¬ 
κτικά έσοδα, εις βάρος των προϋπολογισμών του Δήμου 
Φαρκαδόνας και των Κοινοτήτων που υπάγονται στη ΔΟΥ 
Φαρκαδόνας. 

Η δαπάνη αυτή θα καλυφθεί με τροποποίηση των προϋ¬ 


πολογισμών του Δήμου Φαρκαδόνας και των Κοινοτήτων 
που υπάγονται στη ΔΟΥ Φαρκαδόνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 22 Δεκεμβρίου 1995 

Ο Περιφερειακός Διευθυντής 
Γ. ΤΡΑΝΤΟΣ 

- ♦ - 

Αριθ. 23816 (Β) 

Ψήφιση Οργανισμού Εσωτερικής Υπηρεσίας του 8ου Συμ¬ 
βουλίου Περιοχής Ν. Τρικάλων. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΤΡΙΚΑΛΩΝ 

Έχοντας υπόψη: 

1. Τις διατάξεις του άρθρου 8 παρ. 5 του Ν. 2307/95 σε 
συνδυασμό με τα άρθρα 12 Ν. 1188/81, του Π.Δ. 37α/87 
και Π.Δ. 22/90. 

2. Τις διατάξεις του άρθρου 27 Ν. 2081 /92, της εγκυ¬ 
κλίου 550/7.10.92 της Γραμματείας του Υπουργικού Συμ¬ 
βουλίου και της Εγκυκλίου 36848/22.8.95 του Υπουρ¬ 
γείου Εσωτερικών. 

3. Την αριθμ. 2/1995 απόφαση του Διοικητικού Συμ¬ 
βουλίου του 8ου Συμβουλίου Περιοχής Νομού Τρικά¬ 
λων. 

4. Την αριθμ. 42/95 γνωμοδότηση του Υπηρεσιακού 
Συμβουλίου Προσωπικού Ο.Τ.Α Ν. Τρικάλων. 

5. Το γεγονός ότι για τη σύμβαση των εν λόγω θέσεων 
δεν έχουν εφαρμογή οι διατάξεις περί των οικονομικών 
προϋποθέσεων που προβλέπει το άρθρο 12 παρ. 3 Ν. 
1188/81 (άρθρο 8 παρ. 5 Ν. 2307/95), αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(ΟΕΥ) του 8ου Συμβουλίου Περιοχής Τρικάλων, όπως αυ¬ 
τός ψηφίστηκε με την αριθμ. 2/1995 απόφαση του Διοι¬ 
κητικού Συμβουλίου του και του οποίου η διάρθρωση των 
οργανικών θέσεων κατά κλάδο και βαθμό, έχει ως εξής: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ ΠΕ 

ΠΕΙ Διοικητικός, δύο (2) θέσεις με βαθμούς Δ-Α. 
ΚΑΤΗΓΟΡΙΑ ΤΕ 

ΤΕ Διοικητικός - Λογιστικός, τέσσερις (4) θέσεις με 
βαθμούς Δ-Α. 

ΚΑΤΗΓΟΡΙΑ ΔΕ 

ΔΕΙ Διοικητικός, έξι (6) θέσεις με βαθμούς Δ-Α. 

ΔΕΙ 4 Ελεγκτών Εσόδων - Εξόδων ΟΤΑ, δύο (2) θέσεις 
με βαθμούς Δ-Α. 

ΔΕΙ 5 Εισπρακτόρων, τρεις (3) θέσεις με βαθμούς Δ-Α. 

ΔΕ3 Τηλεφωνητών, μία (1) θέση με βαθμούς Δ-Α. 

ΚΑΤΗΓΟΡΙΑ ΥΕ 

ΥΕ1 Κλητήρων θυρωρών γενικών καθηκόντων, δεκαπέ¬ 
ντε (15) θέσεις με βαθμούς Ε-Β. 

Β. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ ΠΕ 

ΠΕ3 Πολιτικών Μηχανικών, δύο (2) θέσεις με βαθμούς 
Δ-Α. 

ΠΕ5 Μηχανολόγων - μηχανικών, ηλεκτρολόγων - μηχα¬ 
νικών, μηχανολόγων - ηλεκτρολόγων - μηχανικών, τέσσε¬ 
ρις (4) θέσεις με βαθμούς Δ-Α. 


/ 

ΠΕβ Τοπογράφων Μηχανικών, δύο (2) θέσεις με βαθ¬ 
μούς Δ-Α. 

ΠΕ11 Πληροφορικής, μία (1) θέση με βαθμούς Δ-Α. 

ΚΑΤΗΓΟΡΙΑ ΤΕ 

ΤΕ5 Τεχνολόγων Τοπογράφων Μηχανικών, τέσσερις (4) 
θέσεις με βαθμούς Δ-Α. 

ΤΕ19 Πληροφορικής, μία (1) θέση με βαθμούς Δ-Α. 

ΚΑΤΗΓΟΡΙΑ ΔΕ 

ΔΕ5 Δομικών Έργων (Όλες οι ειδικότητες), έξι (6) θέ¬ 
σεις με βαθμούς Δ-Α. 

ΔΕ6 Σχεδιαστών, δύο (2) θέσεις με βαθμούς Δ-Α. 

ΔΕ29 Οδηγών αυτοκινήτων, δεκαπέντε (15) θέσεις με 
βαθμούς Δ-Α. 

ΔΕ38 προσωπικού Η/Υ, πέντε (5) θέσεις με βαθμούς 
Δ-Α. 

Γ. ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ ΠΕ 

ΠΕΘ Γεωπόνων, τρεΙς (3) θέσεις με βαθμούς Δ-Α. 

ΠΕΙ 4 Δασολόγων, δύο (2) θέσεις με βαθμούς Δ-Α. 

ΚΑΤΗΓΟΡΙΑ ΤΕ 

ΤΕ13 Τεχνολόγων Γεωπονίας, τέσσερις (4) θέσεις με 
βαθμούς Δ-Α. 

ΚΑΤΗΓΟΡΙΑ ΔΕ 

ΔΕΙ 2 Δασοφυλάκων, πέντε (5) θέσεις με βαθμούς Δ-Α. 

Για τη σύσταση των ανωτέρω θέσεων στον ΟΕΥ του 8ου 
Συμβουλίου Περιοχής Ν. Τρικάλων, δεν απαιτούνται οι οι¬ 
κονομικές προϋποθέσεις που προβλέπονατι στην παράγ. 
3 του Ν. 1188/81, όπως αυτές αντικαταστάθηκαν με το 
άρθρο 8 παραγρ. 5 του Ν. 2307/95. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Τρίκαλα, 22 Δεκεμβρίου 1995 

Ο Περιφερειακός Διευθυντής 
Γ. ΤΡΑΝΤΟΣ 

-φ,- 

Αριθ. 21849 (9) 

Τροποποίηση του ΟΕΥ της Κοινότητας Ζάρκου 
Ν. Τρικάλων. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΤΡΙΚΑΛΩΝ 

Έχοντας υπόψη: 

1. Τις διατάξεις του άρθρου 4 παρ. 6 του Ν. 2204/94 και 
του άρθρου 34 παρ. 2 Ν. 2190/94. 

2. Τις διατάξεις του άρθρου 12 Ν. 1188/81 καιτου άρ¬ 
θρου 8 παρ. 5 του Ν. 2307/95. 

3. Την αριθμ. 75/95 απόφαση του Κοινοτικού Συμβου¬ 
λίου Ζάρκου Ν. Τρικάλων. 

4. Την αριθμ. 15/95 γνωμοδότηση του Υπηρεσιακού 
Συμβουλίου Προσωπικού ΟΤΑ Ν. Τρικάλων. 

5. Τις λειτουργικές ανάγκες της ΔΟΥ Τρικάλων και της 
ΔΟΥ Φαρκαδόνας που άρχισε να λειτουργεί από 
1.6.1995. 

6. Το γεγονός ότι από την παρούσα απόφαση δεν προ- 
καλείται καμμία δαπάνη εις βάρος του προϋπολογισμού 
της Κοινότητας Ζάρκου, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
(ΟΕΥ) της Κοινότητας Ζάρκου για τους ανωτέρω αναφε- 
ρόμενους λόγους και εγκρίνουμε της αρ. 75/1995 από¬ 


φαση του Κοινοτικού Συμβουλίου Ζάρκου. με την οποία 
καταργείται η θέση κλάδου ΔΕΙ 5 Εισπρακτάρων που 
υπάρχει στον ΟΕΥ της ανωτέρω Κοινότητας. 

Έτσι η διάρθρωση των Οργανικών θέσεων προσωπικού 
στον ΟΕΥ της Κοινότητας Ζάρκου έχει ως εξής: 

ΚΑΤΗΓΟΡΙΑ ΔΕ 

Μία (1) θέση κλάδου ΔΕΙ Διοικητικού με βαθμούς Δ-Α. 

Οι θέσεις κλάδου ΥΕ1 Κλητήρων - θυρωρών, Γ ενικών 
καθηκόντων και ΥΕ16 Υδρονομέων, καταργήθηκαν με την 
συνταξιοδότηση των υπηρετούντων σ' αυτές υπαλλή¬ 
λων. 

Από την απόφαση αυτή δεν προκαλείται δαπάνη εις βά¬ 
ρος του προϋπολογισμού της Κοινότητας Ζάρκου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 22 Δεκεμβρίου 1995 

Ο Περιφερειακός Διευθυντής 
Γ. ΤΡΑΝΤΟΣ 

-4- 

Αριθ. 3955 (10) 

Ίδρυση νέου τμήματος στο Κοινωφελές Ίδρυμα «Η Νέα 
Βασιλειάς» της Ιερός Μητροπόλεως Ηλείας. 

Ο ΜΗΤΡΟΠΟΛΙΤΗΣ ΗΛΕΙΑΣ 

Λαβόντες υπ’ όψιν: 

1. Το άρθρο 1, παράγρ. 4 και άρθρον 29, παράγρ. 1, του 
Νόμου 590/1977 Περί του Καταστασπκού Χάρτου της 
Εκκλησίας της Ελλάδος (Φ.Ε.Κ. 146/31.5.77) τ,Α’). 

2. Τας εκ των Ιερών Κανόνων και των Νόμων του Κρά¬ 
τους υποχρεώσεις ημών προστασίας ατόμων με ειδικές 
ανάγκες. 

3. Τας υπ’ αριθμ. Πρωτ. 6270/4.12.1971 και 1735/ 
5.8.1988 (Φ.Ε.Κ. 607/24.8.1988 τ.8) προγενεστέρας 
σχετικός αποφάσεις ημών. 

4. Την υπ’ αριθμ. 1/1995 ομόφωνον απόφασιν του Δ. 
Συμβουλίου του Κοινωφελούς Ιδρύματος ’Ασυλον ανιάτων 
και κατάκοιτων Γερόντων Η ΝΕΑ ΒΑΣΙΛΕΙΑΣ Λαστεΐκων, 
αποφασίζουμε: 

1. Ιδρύομεν εις το Κοινωφελές Ίδρυμα Άσυλον ανιάτων 
και κατάκοιτων Γερόντων Η ΝΕΑ ΒΑΣΙΛΕΙΑΣ ΛαστεΤκων 
νέον Τμήμα προστασίαςς παιδιών αμφστέρων των φύλλων 
με ειδικές ψυχοκινητικές ή άλλες πνευματικοσωματικές 
ανάγκες και παθήσεις κλειστής ή ανοικτής περιθάλψεως, 
αλλά και γενικώτερα περιθάλψεως κατάκοιτων ατόμων 
αμφοτέρων των φύλλων. Το Τμήμα τούτο θα στεγάζεται 
εις το ειδικώς διασκευασθέν διώροφον κτίριον της Ιεράς 
Μητροπόλεως Ηλείας εις το Πελόπιον, παραπλεύρως της 
γυναικείας I. Μονής Αγίου Ιωάννου Πελοπίας. 

2. Σκοπός του Τμήματος αυτού είναι η παροχή στις ανω¬ 
τέρω ομάδες ατόμων στέγης, διατροφής, καθαριότητος, 
πλήρους ιατρικής φροντίδας, εργασιοθεραπείας, λογοθε- 
ραπείας, μαθημάτων κοινωνικής προσαρμογής και θερα¬ 
πευτικής αποκαταστάσεως διά την κατά τον δυνατόν 
πλήρη ένταξί των εις το κοινωνικόν σύνολον και το εργα- 
τοτεχνικόν δυναμικόν της χώρας μας, δΓ εκμαθήσεως 
μίας τέχνης, ως υφαντικής, κεντήματος, αγγειοπλαστι¬ 
κής, ζωγραφικής, αγροτοκηπευτικής κ.λ.π. 

3. Η περίθαλψις και παροχή των ανωτέρω υπηρεσιών 

στα περιθαλπόμενα άτομα στο Τμήμα τούτο θα είναι δι¬ 
πλής μορφής κατά περίπτωση και αναλόγως των αναγκών 
αυΐων. Ήτοι: 

Πρώτον: Δι’ όσα είναι ανάγκη, λόγω της ψυχοσωματικής 
των καταστάσεως, η περίθαλψις θα είναι κλειστή. Δηλαδή 
τα άτομα αυτά θα διημερεύουν και διανυκτερεύουν εις το 
Ίδρυμα με πλήρη ημερονύκτιον περίθαλψιν και προστα¬ 
σίαν με όσα αυτή συνεπάγεται (φαγητόν, καθαριότης, κι- 
νησιοθεραπευτικές ασκήσεις, ιατροφαρμακευτική φρο¬ 
ντίδα, μαθήματα κ.λ,π.). 

Δεύτερον: Δι’ άλλα άτομα θα είναι ανοικτή. Ήτοι τα 
άτομα αυτά θα μεταφέρωνται καθημερινώς εις το Ίδρυμα 
δια τις αναγκαίες κινησιοθεραπευτικές ασκήσεις και την 
εκπαίδευσι που έχουν προτιμήσει, θα λαμβάνουν πρωϊνό 
και μεσημβρινό φαγητό και θα επιστρέφουν στο σπίτι 
τους. Η μετακίνησί τους αυτή θα γίνεται με αυτοκίνητο 
του Ιδρύματος. 

4. Προς επίτευξη των σκοπών του Τμήματος θα δη- 
μιουργηθούν ειδικές Μονάδες, ως φυσικοθεραπείας, λο- 
γεοθεραπείας, ζωγραφικής κ.λ.π. Επίσης θα λαμβάνουν 
χώραν από τους τροφίμους πνευματικές, καλλιτεχνικές, 
αθλητικές και άλλες ωφέλιμες διά την ανάπτυξι αυτών εκ¬ 
δηλώσεις. 

5. Το Τμήμα τούτο θα έχη τριμελή εποπτεύουσα Επι¬ 


τροπή, η οποία θα έχη αναφορά της εις το Δ. Συμβούλιον 
του Ιδρύματος Ασυλον ανιάτων και κατακοίτων Γερόντων 
Η ΝΕΑ ΒΑΣΙΛΕΙΑΣ, αποτελοϋμενη απο: 

α. Τον εκάστοτε Μητροπολίτη Ηλείας, Πρόεδρον. 

β. Τον εκάστοτε Πρόεδρο της Κοινότητας Πελοπίου, 
Μέλος και 

γ. Τον εκάστοτε επιστημονικόν συνεργάτη - ιατρόν Σύμ¬ 
βουλον του Τμήματος τούτου, Γραμματέας - Εισηγητής θα 
είναι ο εκάστοτε Προϊστάμενος του Τμήματος τούτου. 

6. Κατά τα λοιπά ισχύουν οι διατάξεις του Οργανισμού 
λειτουργίας, Διοικήσεως και Διαχειρίσεως του κοινωφε¬ 
λούς Ιδρύματος Ασυλον ανιάτων Η ΝΕΑ ΒΑΣΙΛΕΙΑΣ 
(Φ.Ε.Κ. 607/24.8.1988/τ.Β). 

7. Από τις διατάξεις της παρούσας αποφάσεως προκα- 
λούνται δαπάνες 12.000.000, οι οποίες προβλέπονται 
από τον εγκεκριμένον Προϋπολογισμόν 1996 του Εκκλ. 
Ιδρύματος Ασυλον ανιάτων Η ΝΕΑ ΒΑΣΙΛΕΙΑΣ, ουδεμία 
δε δαπάνη για το Κράτος. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πύργος, 15 Νοεμβρίου 1995 
ΐΟ Μητροπολίτης Ηλείας ΓΕΡΜΑΝΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ [ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 » ΤΕϋΕΧ 223211 ΥΡΕΤ ΟΒ « ΡΑΧ 52 34 312 | 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


1 I# \Ι II ' 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δηΜοοιευμάτων Α.Ε.-Ε.ΠΈ. 5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. |239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤ ρΑ (061) 271249 

Κόρινθου 327 Τ.Κ. 262 23 224581 

ΙΩΑΝΝΙΝΑ . 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανάβσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 » 

25.000 » 

10.000 » 

5.000 » 

10.000 » 

3.000 » 

150.000 » 

10.000 » 

1.500 δρχ. 

2.500 » 

500 » 

2.500 * 

1.250 » 

500 » 

250 » 

500 » 

150 » 

7.500 * 

500 » 

ΠΑ ΟΑΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 · 

6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 
♦Ησυνδρομή ισχύει για ένα χρόνο, που αρχίζει την 1η Ιανουάριου κο. λήγει την 31ηΔεκεμβρίου του ίδιου χρόνου. Δεν εγγρά- 

φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






